CELEX: 62011TN0432
Language: sk
Date: 2011-08-02 00:00:00
Title: Vec T-432/11: Žaloba podaná 2. augusta 2011 — Makhlouf/Rada

1.10.2011   
            
            
               SK
            
            
               Úradný vestník Európskej únie
            
            
               C 290/13
            
         Žaloba podaná 2. augusta 2011 — Makhlouf/Rada
   (Vec T-432/11)
   2011/C 290/18
   Jazyk konania: francúzština
   
      Účastníci konania
   
   
      Žalobca: Rami Makhlouf (Damask, Sýria) (v zastúpení: E. Ruchat, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil žalobu žalobcu za prípustnú a odôvodnenú,
            
         
               —
            
            
               zrušil rozhodnutie Rady 2011/273/SZBP z 9. mája 2011, ako aj ďalšie akty, prostredníctvom ktorých sa toto rozhodnutie vykonáva a ktoré ponechávajú žalobcu na zozname osôb, na ktoré sa vzťahujú reštriktívne opatrenia, ako aj nariadenie Rady (EÚ) č. 442/2011 z 9. mája 2011 a ďalšie akty na jeho vykonanie v rozsahu, v akom sa týkajú žalobcu,
            
         
               —
            
            
               zaviazal Radu Európskej únie na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobca uvádza tri žalobné dôvody.
   
               1.
            
            
               Prvý žalobný dôvod je založený na porušení práva na obhajobu a práva na účinnú súdnu ochranu stanoveného v článku 6 a článku 13 Dohovoru o ochrane ľudských práv a základných slobôd (ďalej len „EDĽP“), ako aj článku 41 a článku 47 Charty základných práv Európskej únie.
            
         
               2.
            
            
               Druhý žalobný dôvod je založený na porušení povinnosti odôvodnenia v rozsahu, v akom žalobca vytýka Rade, že poskytnuté odôvodnenie je v rozpore s povinnosťou, ktorá prislúcha inštitúciám Európskej únie a ktorá je stanovená v článku 6 EDĽP, článku 296 ZFEÚ, ako aj článku 41 Charty základných práv Európskej únie.
            
         
               3.
            
            
               Tretí žalobný dôvod je založený na tom, že napadnuté opatrenia neodôvodnene a neprimerane obmedzujú základné práva žalobcu, a to predovšetkým jeho právo vlastniť majetok stanovené v článku 1 prvého dodatkového protokolu k EDĽP a článku 17 Charty základných práv Európskej únie, jeho právo na ochranu cti a dobrého mena stanovené v článku 8 a článku 10 EDĽP, a napokon zásadu prezumpcie neviny stanovenú v článku 6 EDĽP a článku 48 Charty základných práv Európskej únie.